CELEX: 32021R2191
Language: fi
Date: 2021-12-10 00:00:00
Title: Komission täytäntöönpanoasetus (EU) 2021/2191, annettu 10 päivänä joulukuuta 2021, luvan antamisesta tuoreiden Wolffia arrhiza- ja/tai Wolffia globosa -kasvien saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

13.12.2021   
               
               
                  FI
               
               
                  Euroopan unionin virallinen lehti
               
               
                  L 445/1
               
            
         KOMISSION TÄYTÄNTÖÖNPANOASETUS (EU) 2021/2191,
         annettu 10 päivänä joulukuuta 2021,
         luvan antamisesta tuoreiden Wolffia arrhiza- ja/tai Wolffia globosa -kasvien saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 15 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa. Kolmannesta maasta tuleva perinteinen elintarvike on asetuksen (EU) 2015/2283 3 artiklan 2 kohdan c alakohdassa määritelty uuselintarvike.
                  
               
                     (2)
                  
                  
                     Komission täytäntöönpanoasetuksessa (EU) 2017/2468 (2) vahvistetaan kolmansista maista tulevia perinteisiä elintarvikkeita koskevat hallinnolliset ja tieteelliset vaatimukset.
                  
               
                     (3)
                  
                  
                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (3), jossa vahvistetaan unionin luettelo hyväksytyistä uuselintarvikkeista.
                  
               
                     (4)
                  
                  
                     Yritys GreenOnyx Ltd., jäljempänä ’hakija’, toimitti 7 päivänä syyskuuta 2020 komissiolle ilmoituksen aikomuksestaan saattaa tuoreita Wolffia arrhiza- ja Wolffia globosa -kasveja unionin markkinoille kolmannesta maasta tulevana perinteisenä elintarvikkeena asetuksen (EU) 2015/2283 14 artiklan mukaisesti. Hakija pyysi, että tuoreiden Wolffia arrhiza- ja Wolffia globosa -kasvien käyttö sellaisenaan olisi sallittua koko väestölle.
                  
               
                     (5)
                  
                  
                     Komissio pyysi täytäntöönpanoasetuksen (EU) 2017/2468 7 artiklan 2 kohdan nojalla hakijalta lisätietoja ilmoituksen asianmukaisuuteen liittyvistä vaatimuksista. Pyydetyt tiedot toimitettiin 16 päivänä lokakuuta 2020.
                  
               
                     (6)
                  
                  
                     Hakijan esittämät tiedot osoittavat, että tuoreilla Wolffia arrhiza- ja/tai Wolffia globosa -kasveilla sellaisenaan on turvallinen käyttöhistoria Kaakkois-Aasiassa, erityisesti Laosissa, Myanmarissa ja Thaimaassa.
                  
               
                     (7)
                  
                  
                     Asetuksen (EU) 2015/2283 15 artiklan 1 kohdan mukaisesti komissio toimitti 20 päivänä tammikuuta 2021 asianmukaisen ilmoituksen jäsenvaltioille ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
                  
               
                     (8)
                  
                  
                     Jäsenvaltiot tai elintarviketurvallisuusviranomainen eivät toimittaneet komissiolle asetuksen (EU) 2015/2283 15 artiklan 2 kohdassa säädetyn neljän kuukauden määräajan kuluessa asianmukaisesti perusteltuja turvallisuutta koskevia vastalauseita tuoreiden Wolffia arrhiza- ja Wolffia globosa -kasvien saattamisesta unionin markkinoille.
                  
               
                     (9)
                  
                  
                     Elintarviketurvallisuusviranomainen julkaisi 30 päivänä kesäkuuta 2021 teknisen kertomuksen, joka koski tuoreista Wolffia arrhiza- ja Wolffia globosa -kasveista asetuksen (EU) 2015/2283 14 artiklan mukaisesti annettavaa ilmoitusta kolmannesta maasta tulevana perinteisenä elintarvikkeena (4). Elintarviketurvallisuusviranomainen totesi, että saatavilla olevat tiedot tuoreiden Wolffia arrhiza- ja Wolffia globosa -kasvien koostumuksesta ja käyttöhistoriasta sekä tiedot, jotka on toimitettu ilmoituksessa kuvatuissa vertikaalisen viljelyn olosuhteissa viljellyistä perinteisistä elintarvikkeista, eivät aiheuta huolta turvallisuudesta.
                  
               
                     (10)
                  
                  
                     Elintarviketurvallisuusviranomainen totesi kyseisessä kertomuksessa, että Wolffia arrhiza- ja Wolffia globosa -kasvien viljelyvesien ympäristöolosuhteet vaikuttavat voimakkaasti kyseisten tuoreiden kasvien turvallisuuteen. Sen vuoksi raskasmetallien ja mikrokystiinien esiintymistä näissä tuoreissa kasveissa ei voida sulkea pois. Lisäksi tietyt niiden sisältämät joidenkin hivenaineiden, kuten kuparin, molybdeenin, sinkin, boorin ja mangaanin, pitoisuudet, jotka voivat johtua lannoitteiden käytöstä tuoreiden Wolffia arrhiza- ja Wolffia globosa -kasvien viljelyssä, voivat olla vaaraksi ihmisten terveydelle. Sen vuoksi on aiheellista vahvistaa raskasmetallien, mikrokystiinien, kuparin, molybdeenin, sinkin, boorin ja mangaanin enimmäismäärät tämän perinteisen elintarvikkeen eritelmissä unionin hyväksyttyjen uuselintarvikkeiden luettelossa.
                  
               
                     (11)
                  
                  
                     Komission olisi näin ollen hyväksyttävä tuoreiden Wolffia arrhiza- ja/tai Wolffia globosa -kasvien saattaminen unionin markkinoille sellaisenaan ja päivitettävä unionin uuselintarvikeluettelo.
                  
               
                     (12)
                  
                  
                     Sen vuoksi täytäntöönpanoasetusta (EU) 2017/2470 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Sisällytetään tämän asetuksen liitteessä täsmennetyt tuoreet Wolffia arrhiza- ja/tai Wolffia globosa -kasvit kolmannesta maasta tulevana perinteisenä elintarvikkeena täytäntöönpanoasetuksella (EU) 2017/2470 vahvistettuun unionin hyväksyttyjen uuselintarvikkeiden luetteloon.
            
            
               2.   Edellä olevassa 1 kohdassa tarkoitettuun kohtaan unionin luettelossa sisällytetään tämän asetuksen liitteessä vahvistetut käyttöedellytykset ja eritelmät.
            
         
         
            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2468, annettu 20 päivänä joulukuuta 2017, kolmansista maista peräisin olevia perinteisiä elintarvikkeita koskevista hallinnollisista ja tieteellisistä vaatimuksista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 55).
         
            (3)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (4)  EFSA Supporting Publications, https://doi.org/10.2903/sp.efsa.2021.EN-6658
      
      
         
            LIITE
            Muutetaan täytäntöönpanoasetuksen (EU) 2017/2470 liite seuraavasti:
            
                        1)
                     
                     
                        Lisätään taulukkoon 1 (Hyväksytyt uuselintarvikkeet) kohta seuraavasti:
                        
                                    ”Hyväksytty uuselintarvike
                                 
                                 
                                    Uuselintarvikkeen käyttöedellytykset
                                 
                                 
                                    Merkintöjä koskevat lisävaatimukset
                                 
                                 
                                    Muut vaatimukset
                                 
                              
                                    Tuoreet Wolffia arrhiza- ja/tai Wolffia globosa -kasvit (kolmannesta maasta tuleva perinteinen elintarvike)
                                 
                                 
                                    Määritelty elintarvikeluokka
                                 
                                 
                                    Enimmäismäärät
                                 
                                 
                                    Uuselintarvikkeen nimitys sitä sisältävien elintarvikkeiden pakkausmerkinnöissä on käytetyn kasvin mukaan ”Wolffia arrhiza ja Wolffia globosa” tai ”Wolffia arrhiza” tai ”Wolffia globosa”.”
                                 
                                 
                                     
                                 
                              
                                    Tuoreet Wolffia arrhiza- ja/tai Wolffia globosa -kasvit sellaisenaan
                                 
                                 
                                     
                                 
                              
                  
                        2)
                     
                     
                        Lisätään taulukkoon 2 (Eritelmät) kohta seuraavasti:
                        
                                    ”Hyväksytty uuselintarvike
                                 
                                 
                                    Eritelmät
                                 
                              
                                    Tuoreet Wolffia arrhiza- ja/tai Wolffia globosa -kasvit (kolmannesta maasta tuleva perinteinen elintarvike)
                                 
                                 
                                    
                                       Kuvaus / Määritelmä:
                                    
                                    Perinteinen elintarvike koostuu tuoreista Wolffia arrhiza (L.) Horkel ex Wimm.- ja/tai Wolffia globosa (Roxb.) Hartog & Plas -kasveista (heimo: Araceae).
                                    
                                       Mikrobiologiset vaatimukset:
                                    
                                    Kokonaispesäkemäärä: < 103 PMY/g
                                    Hiivan ja homeen pesäkemäärä yhteensä: < 100 PMY/g
                                    Enterobakteerien kokonaispesäkemäärä: < 100 PMY/g
                                    
                                       Escherichia coli: < 100 PMY/g
                                    
                                       Salmonella: Ei esiinny/25 g
                                    
                                       Listeria monocytogenes: Ei esiinny/25 g
                                    
                                       Staphylococcus aureus: Ei esiinny/10 g
                                    
                                       Raskasmetallit:
                                    
                                    Lyijy: < 0,3 mg/kg
                                    Arseeni (epäorgaaninen): < 0,10 mg/kg
                                    Kadmium: < 0,2 mg/kg
                                    Kromi: < 1 mg/kg
                                    Elohopea: < 0,10 mg/kg
                                    
                                       Hivenaineet:
                                    
                                    Kupari: < 0,8 mg/kg
                                    Molybdeeni: < 0,3 mg/kg
                                    Sinkki: < 5 mg/kg
                                    Boori: < 5 mg/kg
                                    Mangaani: < 6 mg/kg
                                    
                                       Syanotoksiinit:
                                    
                                    Mikrokystiinit: 0,006 μg/g
                                    
                                       Torjunta-aineet:
                                    
                                    Torjunta-ainetasot asetuksessa (EY) N:o 396/2005 (1) vahvistetun koodinumeron 0254000 (alaryhmä ”d) Vesikrassi”, lehtivihannesten, yrttien ja syötävien kukkien ryhmässä) mukaisesti.
                                 
                              
                                    
                                                (*)
                                             
                                             
                                                PMY: pesäkkeen muodostavat yksiköt.”
                                             
                                          
                              
                  
               (1)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).